20 April

**20 April** is die 110de dag van die jaar in die Gregoriaanse kalender (111de in skrikkeljare). Daar volg nog 255 dae.

## Gebeure 
* 1455 – Pous Callixtus III word gekroon deur kardinaal Prospero Colonna.
* 1499 – Swabiese oorlog: Veldslag van Frastenz. Die troepe van die Switserse Bondgenootskap seëvier oor die Oostenrykers.
* 1546 – Giovanni Angelo Medici (later Pous Pius IV) word tot biskop gewy.
* 1657 – Jode van New Amsterdam (later New York Stad) verkry vryheid van geloof.
* 1862 – Die eerste pasteurisasietoets word voltooi deur Louis Pasteur en Claude Bernard.
* 1902 – Pierre en Marie Curie isoleer radium.
* 1917 – Eugenio Pacelli (later Pous Pius XII) word titulêr aartsbiskop van Sardes en nuntius in Duitsland.
* 1926 – Western Electric en Warner Bros. kondig Vitaphone aan, 'n proses om klank by film te voeg.
* 1968 – 'n Suid-Afrikaanse Lugdiens Boeing 707, SAL Vlug 228, val tydens opstyging vanaf Windhoek, Suidwes-Afrika en 123 sterf.
* 1972 – Die ruimtetuig Apollo 16 land op die maan.
* 1994 – Suid-Afrika se nuwe nasionale vlag word in die Staatskoerant afgekondig en in gebruik geneem.
* 2001 – Die beweging teen globalisering hou 'n beraad en groot betoging teen die Vrye handelarea van die Amerikas-beraad in Quebecstad, Quebec.
* 2010 – Die Deepwater Horizon-oliestorting vind plaas in die Golf van Meksiko.

## Geboortes 
* 571 – Profeet Mohammed (P.B.U.H.) († waarskynlik 634).
* 1749 – Jacob Abraham de Mist, staatshoof van die Bataafse Republiek en kommissaris-generaal van die Kaapkolonie († 1823).
* 1808 – Charles Louis Napoleon Bonaparte, keiser en bekend as Napoleon III van Frankryk († 1873).
* 1865 – Louis Mann, Amerikaanse akteur († 1931).
* 1870 – William H. Andrews, die eerste Algemene Sekretaris van die Kommunistiese Party van Suid-Afrika († 1950).
* 1889 – Adolf Hitler, Duitse politikus en diktator († 1945).
* 1893 – Joan Miró, Spaans-Katalaanse skilder († 1983).
* 1893 – Harold Lloyd, Amerikaanse akteur († 1971).
* 1922 – Klaas Steytler, Suid-Afrikaanse skrywer († 1998).
* 1927 – Chris Heunis, Suid-Afrikaanse regter, politikus en lid van die Nasionale Party († 2006).
* 1939 – Gro Harlem Brundtland, politikus en Eerste Minister van Noorweë.
* 1941 – Ryan O'Neal, Amerikaanse akteur († 2023).
* 1943 – Edie Sedgwick, Amerikaanse aktrise († 1971).
* 1949 – Jessica Lange, Amerikaanse aktrise.
* 1955 – Hans-Peter Künzi, navorser in topologie en kategorieteorie in die wiskundedepartement aan die Universiteit van Kaapstad († 2020).
* 1964 – Andy Serkis, Engelse akteur.
* 1976 – Joey Lawrence, Amerikaanse akteur.
* 1983 – Miranda Kerr, Australiese model en sakevrou.
* 1991 – Marieke Lucas Rijneveld, Nederlandse skrywer en wenner van die Bookerprys in 2020.

## Sterftes 
* 1164 – Teenpous Victor IV (Octavianus) (*1095).
* 1314 – Pous Clemens V, die 195ste pous van die Rooms-Katolieke Kerk (* 1264).
* 1893 – Jan Viljoen, pionier, soldaat en jagter (* 1812).
* 1912 – Bram Stoker, Ierse skrywer (* 1847).
* 1947 – Christiaan X van Denemarke, latere koning van Denemarke en koning van Ysland (* 1870).
* 1984 – Fred le Roux, Afrikaanse joernalis, lektor en redakteur (* 1913).
* 1990 – Hannah du Plessis, Afrikaanse skrywer van liefdesromans (* 1920).
* 1992 – Benny Hill, Engelse komediant (* 1924).
* 2001 – Giuseppe Sinopoli, Italiaanse komponis, arts en antropoloog (* 1946).
* 2016 – Victoria Wood, Britse aktrise (* 1953).
* 2021 – Idriss Déby, president van Tsjaad (* 1952).
* 2022 – Robert Morse, Amerikaanse akteur (* 1931).
* 2024 – Andrew Davis, Engelse dirigent (* 1944).

## Vakansies, vierings, en waarnemingsdae 
* "Smoke out", rook dagga dag, in Kanada en die VSA.